ΓΡΑΠΤΗ ΕΡΩΤΗΣΗ E-3112/97 υποβολή: Roberta Angelilli (NI) προς την Επιτροπή (13 Οκτωβρίου 1997)

Θέμα: Πολιτική της Ιταλίας στο θέμα της εισόδου μεταναστών από μη κοινοτικές χώρες

Η αλβανική κρίση, τα πρόσφατα και κραυγαλέα επεισόδια βίας με πρωταγωνιστές πολίτες από μη κοινοτικές χώρες και οι αλλεπάλληλες πλέον αποβάσεις λαθρομεταναστών στις ακτές της Νότιας Ιταλίας έχουν τονίσει τις τεράστιες δυσκολίες της Ιταλικής Κυβέρνησης να αντιμετωπίσει την ακατάσχετη ροή της λαθρομετανάστευσης. Συχνά η Ιταλία εμφανίζεται ως το κύριο και πραγματικό διαμετακομιστικό κέντρο των λαθρομεταναστών προς άλλες, ευρωπαϊκές και μη, χώρες. Η κατάσταση έχει επιδεινωθεί ακόμη περισσότερο από το γεγονός ότι μεγάλο μέρος της ροής λαθρομεταναστών έχει τεθεί πλέον υπό τον έλεγχο του οργανωμένου εγκλήματος στο οποίο αποφέρει κέρδη καθόλου ευκαταφρόνητα.

Κατόπιν τούτου ερωτάται η Επιτροπή:

1. εάν δεν θεωρεί ότι η ιταλική νομοθεσία είναι υπερβολικά επιτρεπτική όσον αφορά την λαθρομετανάστευση και εάν τούτο δεν αποτελεί ένα σημαντικό πρόβλημα για την Κοινότητα, λαμβανομένων υπόψη των προσπαθειών που καταβάλλονται για τη δημιουργία μιας Ευρώπης χωρίς εσωτερικά σύνορα 7

2. εάν, αναγνωρίζοντας πάντα την ανάγκη συμμόρφωσης προς τις διεθνείς συμβάσεις όσον αφορά το δικαίωμα του ασύλου και επίδειξης αλληλεγγύης προς όσους την χρειάζονται, η Επιτροπή δεν θεωρεί αναγκαία την ενίσχυση των ελέγχων στα ιταλικά σύνορα και την επιτακτική αναθεώρηση της ιταλικής νομοθεσίας για τη μετανάστευση 7

3. εάν η δράση που αναπτύσσει η Ιταλία για τον έλεγχο της ροής μεταναστών ευθυγραμμίζεται με εκείνη των άλλων ευρωπαϊκών χωρών 7

4. εάν δεν έχει φτάσει η στιγμή για μια σοβαρή συζήτηση, σε ευρωπαϊκό επίπεδο, σχετικά με το αναπτυξιακό πρότυπο που προκαλεί αυτές τις τεράστιες μετακινήσεις πληθυσμών καθώς και σχετικά με τη δυνατότητα εφαρμογής νέων και ριζικά διαφορετικών πολιτικών που θα στοχεύουν στον περιορισμό του προβλήματος.

Απάντηση της κας Gradin εξ ονόματος της Ειτροπής (21 Νοεμβρίου 1997)

Η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου όσον αφορά τις προκλήσεις που τίθενται στις εθνικές αρχές από τις παράνομες αφίξεις υπηκόων τρίτων χωρών κυρίως όταν - και αυτό συμβαίνει συχνά - είναι αναμεμιγμένο οργανωμένο έγκλημα που ασχολείται με την εμπορία ανθρώπων. Στην ουσία τα θέματα σχετικά με την μετανάστευση θεωρούνται στο πλαίσιο της Συνθήκης για την Ευρωπαϊκή Ένωση ως «θέμα κοινού ενδιαφέροντος».

1. Η Επιτροπή έχει ενημερωθεί για την εξέλιξη της νομοθεσίας των κρατών μελών και ιδίως για την συζήτηση στο Ευρωπαϊκό Κοινοβούλιο σχεδίου νόμου που υποβλήθηκε από την κυβέρνηση. Ωστόσο δεν υπάγεται στην αρμοδιότητά της να εκφέρει γνώμη για την ιταλική νομοθεσία. Στην ουσία δεν υπάρχουν σήμερα στον τομέα αυτό νομικά δεσμευτικοί κανόνες που υποχρεούνται να τηρούν τα κράτη μέλη.

2. Η δημιουργία ενός χώρου χωρίς εσωτερικά σύνορα πρέπει να συμβαδίζει με την εφαρμογή μεταξύ άλλων εναρμόνισης των ελέγχων που πρέπει να διεξάγονται στα εξωτερικά σύνορα του χώρου αυτού. Οι έλεγχοι αυτοί στα εξωτερικά σύνορα θα πρέπει να ασκούνται επίσης για λογαριασμό των υπολοίπων κρατών μελών που αποτελούν μέρος του χώρου χωρίς σύνορα.

Για να επιτευχθεί ο στόχος της κατάργησης των ελέγχων επί των προσώπων στα εσωτερικά σύνορα, η Επιτροπή υπέβαλε το 1993 σχέδιο σύμβασης για τον έλεγχο των προσώπων κατά τη διέλευση των εξωτερικών συνόρων. Το σχέδιο αυτό δεν εγκρίθηκε ποτέ από το Συμβούλιο, γεγονός για το οποίο λυπάται η Επιτροπή.

Αντίθετα, παρόμοια εναρμόνιση των ελέγχων στα εξωτερικά σύνορα εγκρίθηκε και τέθηκε σε εφαρμογή στο πλαίσιο της συμφωνίας του Σέγκεν. Από τις 26 Οκτωβρίου 1997 η Ιταλία αποτελεί μέρος του χώρου χωρίς σύνορα του Σέγκεν και εφαρμόζει το σύνολο των διατάξεων της συμφωνίας αυτής συμπεριλαμβανομένου του εναρμονισμένου καθεστώτος των ελέγχων στα εξωτερικά σύνορα.

Πρέπει να υπενθυμισθεί ότι ένα πρωτόκολλο που έχει προσαρτισθεί στην συνθήκη του Άμστερνταμ αφορά την ενσωμάτωση του κεκτημένου της συμφωνίας του Σέγκεν στο πλαίσιο της Ευρωπαϊκής Ένωσης.

3. Ωστόσο πρέπει να σημειωθεί ότι ακόμη και η λήψη σχετικής νομοθεσίας για την μετανάστευση, υπάρχει συνεργασία στα πλαίσια της Ένωσης όσον αφορά την καταπολέμηση της παράνομης μετανάστευσης και το εμπόριο ανθρώπων. Επιπλέον τα κράτη μέλη ανταλλάσσουν πληροφορίες, οι διοικήσεις συνεργάζονται μεταξύ τους και τα προγράμματα που θεσπίζει η Επιτροπή και χρηματοδοτεί ο κοινοτικός προϋπολογισμός επιτρέπουν την ενίσχυση της ειδίκευσης και της αποτελεσματικότητας των υπαλλήλων των κρατών μελών που ασχολούνται με τα θέματα αυτά.

4. Η Επιτροπή εξέδωσε στις 30 Ιουλίου 1997 σχέδιο σύμβασης σχετικά με τους κανόνες αποδοχής των υπηκόων τρίτων χωρών στα κράτη μέλη ((έγγρ. COM(97)387 τελικό. )). Το κείμενο αυτό εξετάζεται επί του παρόντος από το Συμβούλιο και διαβιβάσθηκε προς ενημέρωση στο Κοινοβούλιο. Η Επιτροπή κρίνει ότι δεν πρέπει να υιοθετήσει όσον αφορά το θέμα της μετανάστευσης περιοριστική πολιτική. Η προοπτική μηδενικής μετανάστευσης αντιτίθεται αφενός στους στόχους της Ένωσης και είναι αφετέρου από πρακτική άποψη μη ρεαλιστική. Πρέπει επομένως να εξασφαλιστεί καλή διαχείριση των μεταναστευτικών ροών, θεσπίζοντας μεταξύ άλλων σαφείς και κοινούς κανόνες για όλα τα κράτη μέλη όσον αφορά τον τομέα της αποδοχής. Πρέπει αφετέρου να εδραιωθεί συνεργασία των κοινοτικών οργάνων έτσι ώστε να ελέγχονται καλύτερα τα σύνορα της Ένωσης.